বিমানে চড়ল পাসপোর্ট থাকা বাজপাখি, কৌতূহলী যাত্রীর করা ভিডিও ভাইরাল

ওয়েবডেস্ক: আকাশে জন্মগত অধিকার ওদেরই। দেশ, সাগরের সীমা পেরিয়ে যায় নির্দ্বিধায়। মুক্ত বিহঙ্গ হতে কার না মন চায়। অনেকে দাবি করেন, পুরাণে রথের ভাবনা থেকেই না কি বিমান আবিষ্কার হয়েছে। সেই কত যুগ আগে থেকে পাখি খবর পৌঁছে দিত। পায়রা পাসপোর্ট ছাড়াই জল জঙ্গল উড়িয়ে পেরিয়ে যেতে রাজা, মহারাজের দরারে। বাংলা গানেই রয়েছে, ‘ও তোতা পাখিরে শিকল খুলে উড়িয়ে দেব, আমার মাকে যদি এনে দিস’। পাখি সর্বত্র যেতে পারে। এবার পাখিকে দেখা গেল বিমানের সওয়ারি হতে। এবং চমকের এখানেই শেষ নয়। তার পাসপোর্টও রয়েছে। সংযুক্ত আরব আমিরশাহী (UAE) থেকে মরক্কো যাওয়ার সময় এক যাত্রীর সঙ্গে বাজ পাখিকে (Falcon) দেখা গেল বিমান বন্দর চত্রে। সোশ্যাল মিডিয়ায় সেই ভিডিও ভাইরাল (Viral) হয়েছে। সেই ব্যক্তিই দেখালেন পাখিটিরও রয়েছে পাসপোর্ট (Passport)।

আবুধাবি বিমানবন্দরে এক ব্যক্তির সঙ্গে পাখি দেখে কৌতহূল হয় অন্য যাত্রীর। তিনি জানতে চান, পাখি কি আমাদের সঙ্গে যাচ্ছে? ওই যাত্রী জানান, বিমানে এই পাখি অশ্যই আমাদের সঙ্গে উড়বে। পাখিটি সাধারণভাবে সঙ্গে যাচ্ছে তা নয়। পাখিটির আলাদা পাসপোর্ট রয়েছে। মালিক কাগজ বের করে দেখান ওর যাতীয় নথি। এমনকী কোথায় কোথায় ঘুরেছে তা লেখা রয়েছে। স্পেন থেকে আনা হয় পুরুষ বাজ পাখিটিকে।

আরও পড়ুন: সফর বাতিল, রাশিয়ার বিজয় দিবসে যাচ্ছেন না প্রতিরক্ষা মন্ত্রী রাজনাথ সিং

বিমান বন্দরে আরবের পোশাক পরা ওই মালিকের হাতে বসে রয়েছে পাখিটি। সোশ্যাল মিডিয়ায় তাতে কেউ লিখেছেন,বাজ পাখি শিকার ধরার জন্য সবচেয়ে উঁচুতে উঠে যান। অন্য কেউ তার ধারে কাছে ঘেঁষতে পারে না। অথচ দেখুন কী শান্ত! কেউ লিখেছেন, মালিকটিরই বাহবা পাওয়া দরকার। এরকম পক্ষী প্রেমী দেখা যায় না।